Notas para un borrador sobre a necesidade de protección para Sisargas 


(Seguro que hai mais dun erro, polo meu mal-entender ós vellos mariñeiros e/ou os libros e artigos consultados) 


Singularidades sociais. As singularidades xeográficas e históricas da llla 


Xeográficas: 


e Sisargas é unha illa que, de marea chea, son tres: Grande, Mediana (ou do Talieiro) e Pequena”. Os 
mariñeiros de Malpica, entre eles, din “A Illa’. E falando con xente doutros portos din ‘Sisargas’, nunca “Illas 
Sisargas”. 

e Sisargas é a illa mais extensa do Cantábrico galego. Entre Sisargas e Vilán está a xenuína linde entre Atlántico 
e Cantábrico. Entre Touriñán (na Costa da Morte) e San Vicente (no Algarve) a costa ibérica mira clara e 
tercamente cara o oeste, quedando libre dos ventos de Norte e Nordés (os animoi [= ventos] Boreas, Meses 
e Kaijías para os navegantes gregos). 

“Basta con situarse un día de temporal no cumio do Cabo Santo Hadrián ou Monte 
de Beo para enxergar que dous mares tan diferentes se ofrecen á perspectiva. Cara o 
leste, na dirección a Malpica, Caión e A Torre de Hércules, os vagallóns do mar, aínda que 
tremendos e abraiantes, non son comparables co espectáculo que se presenta cara o 
vendaval, na dirección a Punta Nariga e Punta Roncudo, toda unha cachoeira continua e 
branca de escuma, dos centos de cabezos e baixíos en augas pouco profundas, 
traicioeiras para a navegación” 

Plano da Illa (ano 1789), en ARCHIVE. ORG de moi boa resolución (recorte) 


e Sisargas éa única illa galega ‘relevante’ que quedou fora do Parque Nacional Marítimo Terrestre das Illas 
Atlánticas de Galicia. Pensando en termos económicos, “A Illa” aínda ten un “capital natural” que non 


1 Martín Sarmiento póno nun escrito seu. Noutro di que Sisargas está formada por tres illas que, de marea baixa, son unha. 
2 Queda aínda moito por facer en canto ó respeto á toponimia en xeral e á talasonimia en concreto. Este debería ser un dos 
obxectivos dun proxecto de protección para Sisargas (no que me ofrezo a colaborar total e desinteresadamente). 

3 ABELLA CHOUCIÑO, X.R.: “Xeoantropoloxía mítica da Costa da Morte”, 2019, páx. 38. 

deberiamos ‘dilapidar’. A pesca ilegal constantemente permitida e/ou non vixiada nin fiscalizada 


coherentemente polos propios profesionais do porto de Malpica (excesos nas capturas dos pescadores 
deportivos á cana ou de buceo, a pesca fóra de temporada, as pezas que non teñen as medidas mínimas, 


etc). Os avances tecnolóxicos deste último medio século (cascos, motores, artiluxios de orientación e 
avistamento, materiais sintéticos e artes de pesca esquilmadoras e/ou contaminantes e moito mais efectivos 
en capturas que os tradicionais, etc). Dentro do PNMTIAG ou fóra del“ deberiamos protexer Sisargas a un 
nivel moito maior do actual. Obtendo, con seguridade, mellores ingresos e calidade de vida os profesionais 
da pesca. 

e Sisargas é “linde” (mais cordón umbilical que fronteira, pois sofre tamén dos ventos de suroeste?) e os 
mariñeiros ven o porto de Malpica mais Cantábrico que Atlántico, debido á presenza da llla e do Monte de 
Beo”, protectores e abastecedores deste porto. Esto debe de ter algo que ver co carácter sagrado e mítico 
tanto do Monte de Beo coma de Sisargas, do que hai indicios suficientes, como direi logo nunha pequena 
nota histórica. 

e Se non fose pola Illa, nin Malpica nin o seu porto serían os mesmos. Os ventos de vendaval (oestes, sures e 


Porto 


a 


Lamego 

suroestes) non impiden que a pesca tradicional siga, con tal de non alonxarse moito cara norte. Na Malla de 
Navenllos, nas Mallas da Area, no Taredo, segue a actividade pesqueira, salvo con fortes temporais (o 
mesmo que lles sucede Ós portos do Mar Cantábrico). E, entre Sisargas e Tarifa, unha motora dedicada á 
pesca tradicional non pode traballar, agás no interior de amplos esteiros e rías. 


“ Podería facerse un “Consorcio” do que deberían formar parte os propietarios que quixeran sumarse, as universidades que 
quixeran sumarse, as cofradías de pescadores que quixeran sumarse, os concellos que quixeran sumarse, os grupos ecoloxistas 
e naturalistas que quixeran sumarse, os cidadáns individuais que quixeran sumarse. Co fin primordial da protección, respeto e 
mantenemento da biodiversidade de Sisargas. Incluíla no Parque das lllas Atlánticas de Galicia, penso que tería varios 
inconvintes que habería que estudiar con profundidade: A llla, pola súa situación, ten un carácter “mixto” (tanto ou mais 
Cantábrico que Atlántico). Polo seu tamaño sensiblemente menor e de alta biodiversidade. Pola lonxanía a grandes núcleos 
urbanos e turísticos. Pola cercanía a unha terra firme claramente rural. Etc. Etc. Véxoa mais coma unha ILLA-ESCOLA para 
xeólogos, biólogos e “naturalistas” en xeral, con visitas puntuais e limitadas por número de visitantes, temporadas e tempo de 
estancia. Cun aprobeitamento ben fiscalizado en canto á pesca e marisqueo tradicional, e excluíndo calquera tipo de “pesca 
deportiva”. 

? Unha pedra no mar, pero a poucos metros da beira do Monte de Beo, mesmo na caída da ermida cara nordés, é chamada 
polos mariñeiros “Pasamelogo'. Cara norte desa pedra (en Escada d'Areas) as lanchas e botes a vela seguían en perigo con oestes 
e suroestes. 

6 Beo, para Gelucho Abella, podería vir do indoeuropeo ‘beo’ = vida. Ou tamén podería vir dun “bekku” = cabra?. 

e Pero non somentes eso. A Illa está rodeada dun “fondo mariño mixto” con moitos “compartimentos” de 
limpo e de cuberto: bosques de algas, baixos, mallas, camallóns, illotes, pedras, laxes, cotes, olgas, petóns, 
cabezos, carreiros,... Cando falamos da Illa tamén falamos do que non se ve: As Ma(i)ores, O Castro, A 
Abada, Carreira, A Chan, A (V/B)ermedeira, Pedornelos, O Corvo, Xana García,... criadeiro e vivenda dunha 
variedade de peixes e mariscos que coas artes de pesca tracicional (liña, nasas, miños,...) foron o sustento 
das xentes de Malpica, Seaia, Beo e Barizo durante, a lo menos, tres milenios”. 


Históricas: 


e Presenza eintervención humana en Sisargas, dende o mito ata a actualidade: 

o Entorno mítico-relixioso. Moitas mouras, tanto en Galicia coma noutras fisterras atlánticas (Bretaña, 
Cornualles, Irlanda), tiñan un carácter de tríada, unha soa que eran tres, coma Sisargas: A Illa que 
son tres. 

Entre “A Illa’ e “O monte de Beo’ está “O Carreiro’ que é coma un río “de dobre sentido”: cando 
enche a marea a auga corre cara nordés, e cando baixa a marea vai cara vendaval. A forma “'ad-ro' é 
unha corrente de auga en indoeuropeo e 'Adráo” é o nome en que aparece o santo da ermida do 
Monte de Beo nos textos medievais, o mais posible é que sexa unha coincidencia. Pero tampouco é 
tan estrano que arredor do século VI ou VII, cando ¿rematou? de instaurarse o latín coa chegada do 
cristianismo, escolleran a advocación de San Adrián pola similitude fonética con ad-ro?. 

o Entorno histórico. 

= Posible localización dunhas “Aras” adicadas a Xulio César (> Cesáricas > Sisargas”). Uns anos 
antes do cambio de era (ano 61 a.C, nos días anteriores ó comenzo da primavera), as naves 
de Xulio César déronlle a volta á península de Iberia, dende Gades, na busca de contacto e 
riquezas (ouro e outros metais) para que César medrara en fama e poder respecto ós seus 
adversarios polo control do imperio. O seu destino era Brigantia (no Magnus Portus 
Artabrorum onde construirían moitos anos despois a chamada Torre de Hércules, porta 
oeste do gran porto dos Ártabros). O derradeiro sinal antes de chegar é Sisargas (probable 
ubicación das “aras cesáricas” de Sestio). Serían tres esas aras, coma unha ‘tríada’ é 
Sisargas? 

= No diario dun navegante inglés do século XII pode lerse que en Sisargas había tres chozas de 
ermitáns. Na illa Grande de Sisargas as tres? Unha en cada illa? Sería unha desas “chozas” a 
orixe da ermida de Santa Mariña de Sisargas? 

= Atradición oral di que a ermida de Santa Mariña de Sisargas?” foi destruída polos normandos 
nunha das súas expedicións a Galicia entre o séculos IX e XI (entre os anos 858 e 1028). Pode 


7 Unha obra, sobre a pesca artesanal en España, da que extraer ilustracións e datos importantes é: “Diccionario histórico de los 
artes de la pesca nacional” de Antonio Sáñez Reguart. Cinco fermosos tomos que se poden baixar facilmente de ARCHIVE.ORG. 
8 Coma sucede coas aras de Sisargas (nomeadas no seguinte apartado), moi posiblemente fose O Monte de Beo un lugar mítico- 
sagrado xa antes da chegada do cristianismo. Sisargas, mundo de mouras; Beo (vida), comenzo do mundo dos vivos. “A Crus de 
Beo’ (ó pe da estrada de Malpica-Ponteceso) sinala exactamente o Norte ó alinearse coa Laxe dos Zoquiños (ou dos Faluchos) e, 
polo tanto, coa Estrela Polar. 

? Contoume Gelucho que, en lugares destacados da costa onde xa había un culto prerromano, os romanos ubicaban aras e 
templos, respetando así os lugares “sagrados” para os indíxenas. Polo que é moi posible que A llla xa tivera un carácter sagrado 
dende fai mais de dousmil anos. Penso que o Monte de Beo e Sisargas eran lugares xa míticos, onde habitaban “mouras” e/ou 
“mouros” (posiblemente de “mavros” = mortos) [no lugar de Beo os veciños “saben” que “A Pedra Vella’ carrexouna unha moura 
na cabeza mentres lle daba o peito a unha criatura e, ó mesmo tempo, fiaba e levaba unha regazada de ovos, hoxe aínda está alí 
onde a deixou a moura, na caída das Barbas do Castro]. Quizá nun doble nivel, o mais próximo do Monte de Beo (coma remate 
do mundo dos vivos), e o nivel mais profundo (inaccesible, illado) de Sisargas. 

10 “Xeoantropoloxía mítica da Costa da Morte” de Abella Chouciño, X.R., 2019, páx. 43: “O Visitador de 22-1-1617, no Libro de 
Fábrica N° 2 de Malpica, cita “otra hermita de santa marina en la ysla de Sesarga La qual pareze que derribaron Los 

ser que existise xa unha ermida nese tempo, que fose levantada de novo? Outros contan 
que foi a escuadra de Drake despois do intento de conquistar o porto da Coruña, como 
resposta ó ataque, no ano anterior, da “Armada Invencible” de Felipe ll a Inglaterra, a finais 
do século XVI (dato histórico corroborado por escritos da época que recolle Xelucho na súa 
“Antropoloxía mítica...”). Poucos anos despois pasou por Sisargas unha flota turca, que 
atacou Malpica (pode que só para coller víveres, ou para facer escravos) e a xente fuxíu terra 
adentro, anque a ermida na llla non fora levantada de novo nese tempo. Hai constancia na 
tradición oral da estancia en Sisargas de “piratas” ¿turcos, franceses, holandeses, ingleses? 
que deixaron enterrado un tesouro na llla. Se Sisargas foi unha “illa do tesouro”, os fareiros 
que a habitaron non conseguiron atopalo a pesar que non poucos deles o buscaron nas súas 
monótonas e longas estancias alí illados. 

= Naufraxios na Sistela, no Corvo, nas Malantes, no Manánimo,... 

o Actividade humana. 

= Non se conoce dende cando hai influencia humana na Illa ata: a posibilidade de cultos 
prerromanos, as Aras Sestianas, os ermitáns medievais, a ermida de Santa Mariña, o 
marisqueo e pesca desde tempo inmemorial. Non hai noticias de que Sisargas fose habitada 
de maneira permanente ata o século XIX, exceptuando ós eremitas medievais. 

=" Sendo “Director General de Caminos, Canales y Puertos” (do 12 de xaneiro de 1844 ó 20 de 
febreiro de 1847 por renuncia persoal) o malpicán Manuel Varela Limia”? aprobouse a 
construcción dunha cadea de faros polas costas españolas, entre eles os de Fisterra e 
Sisargas (inaugurados no ano 1853 adiantándose Fisterra por uns días). Manuel morre en 
Madrid ese mesmo ano sen poder ver cos seus paisanos os froitos do seu traballot?. Dende 
ese ano viviron na llla Grande de Sisargas os torreiros e as súas familias ata entrado o século 
XX. Anque, sempre que era posible, as mulleres viñan a Malpica para dar a luz; Gelucho na 
súa “Xeoantropoloxía...” transcribe do Libro de Bautizados N° 8 da parroquia a noticia do 
primeiro nacemento documentado en Sisargas: o 21-3-1856 naceu na illa un neno, 
bautizado o 26 co nome de Gabriel Benito, “hijo legitimo de Juan Genaro Lobo y de Ant.? 
Roybal, el natural del Ferrol y ella de Santiago...: fueron padrinos Juan do Rego y su muger 
Bern®™. Fern”., vecinos como los padres del niño y residentes en las islas Sisargas, 
empleados en el faro establecido en ellas”. 

= Entre o faro e a pedra chamada O Flaire hai unha vaguadiña algo abrigada dos ventos de 
norte e nordés e nela unha casiña de pedra dun so andar e sen divisións interiores. Pode que 
as familias de fareiros tiveran criados para axudar nas labores da casa-faro. O certo é que, 
nos anos 1920's, Maghío e a súa muller viviron nela e criaron ós seus dous primeiros fillos, 
pero xa non se ganaba para subsistir catro na casa e, cando o mais vello empezou á escola a 
familia abandonou A Illa e foron vivir Á Atalaia, rueiro orixen da vila de Malpica. Uns dez 
anos despois, anque só durante os veráns, A Tía Concha e o seu home “Vilacho” marchaban 


henemigos (na primavera do ano 1589) y despues no se a buelto a reedificar” (f. 20-21). Como vimos anteriormente, por esta 
ermida de Santa Mariña e pola de Santo Hadrián o conde de Altamira percibía anualmente a renda de seis ou sete cargas de 
trigo, coa obriga de reparalas (f. 20-21). Aínda hoxe as tres illas (de) Sisargas son propiedade dos herdeiros do conde de 
Altamira.” 

Dez anos antes da anterior Visita, no 1607 o cardenal J. del Hoyo recolle a mesma noticia: “Hay tres hermitas: una en la isla 
mayor de Sisarga, de Santa Mariña que destruyeron los hereges...” 

11 https://es.m. wikipedia. org/wiki/Manuel Varela Limia, e tamén a Rede Nacional de Telegrafía Óptica 

1? Manuel era moi baixiño, case enano, enfermizo, bo matemático e gran enxeñeiro. Moi apreciado pero nada ambicioso. Tamén 
loitou e avalou o proxecto dun dique de abrigo para o porto de Malpica (caso único en Galicia de porto sen abrigo, pero entre os 
mais importantes en canto a capturas). É interesante ler o proxecto deste dique e as súas constantes “rebaixas”, despois da 
morte de Manuel, ata que se realizou polos 1860's; pero que os fortes temporais do primeiro inverno que sufrío o desfixeron 
por completo. 

cos seus fillos para Sisargas e durmían na que fora a casa de Maghío. Polo día traballaban 
apañando macroalgas (‘golfe’) da familia das Laminarias (‘gholeón’ e ‘bescorra’ na 
denominación local). Poñían a secar todo ese golfe que despois queimaban no “forno do 
golfe” que construíran eles mesmos na ladeira da illa Mediana que mira cara Estádiga, frente 
das Grades e dos restos de Santa Mariña. 

= É de supoñer que a recollida de ovos de gaivota para consumo propio, pero tamén para a 
venda nas prazas e feiras, foi unha actividade que se perde no tempo. E que debeu medrar 
na Baixa Idade Media co aumento da pesca no porto de Malpica. 

= En tres noites de verán de 1937 e 1938, mentras a familia de Vilacho, durmía e descansaba 
na súa casiña, tres motoras da tarrafa deixaban o aparello na llla e collían rumbo norte para 
chegar a portos da Bretaña, na fisterra francesa, fuxindo da guerra e, algún deles, das 
ameazas de morte. 


Adrián Abella Chouciño 


adrianmalpica O gmail.com 


